Diari Oficial de la Generalitat Valenciana


Sumari del DOGV 1238, del 06-02-1990 (1990/816479)

ORDRE de 18 de gener de 1990, de la Conselleria de Sanitat i Consum, per la qual s'aproven les normes per a la preparació i conservació de la maionesa d'elaboració pròpia i d'altres aliments elaborats amb ovoproductes.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/18/(2)/dof/vci/html**

### Dades del document

Número de DOGV
:   1238

Data del DOGV
:   06-02-1990

Secció del DOGV
:   DISPOSICIONS GENERALS

Número del document
:   1990/816479


Data del document
:   18-01-1990

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 18 de gener de 1990, de la Conselleria de Sanitat i Consum, per la qual s'aproven les normes per a la preparació i conservació de la maionesa d'elaboració pròpia i d'altres aliments elaborats amb ovoproductes.  
Els estudis epidemiològics demostren que els aliments més implicats en les aparicions d'infeccions i intoxicacions produïdes per la ingestió d'aliments, són aquells elaborats amb ous o ovoproductes, i de forma especial, les maioneses, salses i cremes d'elaboració pròpia, que en molts casos s'elaboren sense prou garanties sanitàries.  
Fins avui, el desplegament del Codi Alimentari Espanyol s'ha realitzat, fonamentalment, a través del Decret 408/75, pel qual s'aprova la Reglamentació Tècnico-Sanitària per a la manipulació d'ous frescs i conservats i l?elaboració, conservació i venda d'ovoproductes; el Reial Decret 3514/1981, pel qual s'aprova el Reglament del sector d'ous, l?Ordre de 21 de febrer de 1977, per la qual es regulen les indústries de preparació i distribució de menjars, el Reial Decret 2817/83, que estableix la Reglamentació Tècnico-Sanitària de Menjadors Col·lectius i el Reial Decret 858/84, que regula les salses de producció industrial envasades. Tot això resulta insuficient avui per a regular els productes objecte d'aquesta normativa. Aquesta situació exigeix de l'Administració Sanitària Autònoma, l?establiment d'uns criteris clars d'actuació en l?elaboració i conservació d'aquests productes, per tal de protegir la salut pública.  
Per tal com la regulació d'aquests productes en la legislació vigent resulta insuficient per prevenir els riscs que es deriven del seu consum, és per això que aquesta disposició fixa amb caràcter preceptiu, una sèrie de normes referents a les característiques de les matèries primeres que s'utilitzen per a preparar i elaborar aquells aliments en què l?ou o els ovoproductes figuren com a ingredient i no hagen de patir un tractament tèrmic posterior.  
Per això, i a proposta de la Direcció General de Consum,  
ORDENE:  
Article primer  
Aquesta Ordre té per objecte fixar amb caràcter obligatori, i a fi de protegir la salut dels consumidors, un codi de pràctiques higièniques, de condicions de conservació i de característiques de les matèries primeres que s'utilitzen per a l'elaboració d'aliments, especialment maioneses, salses i cremes d'elaboració pròpia, en què entra l'ou com a ingredient.  
Article segon  
Estaran inclosos en l'àmbit d'aplicació d'aquesta Ordre totes les cuines centrals i menjadors col·lectius l'activitat dels quals estiga relacionada amb la preparació, la manipulació, el servei i/o la distribució d'aliments.  
Article tercer.  
En la preparació, manipulació i elaboració dels aliments, especialment maioneses, salses i cremes d'elaboració pròpia en els quals l'ou figure com a ingredient, aquest serà substituït per ovoproductes pasteuritzats i elaborats per empreses autoritzades per a aquesta activitat i inscrites al Registre General Sanitari d'Aliments, excepte quan aquests aliments patesquen un posterior tractament tèrmic no inferior a 75º C al seu centre.  
Article quart  
Les salses maioneses d'elaboració pròpia, a més d'elaborar-se amb ovoproductes de la forma indicada a l'article dos, tindran una acidesa no pas superior a un ph de 4'2 en el producte acabat.  
Article cinquè  
Tots els aliments a què es refereix aquesta Ordre, hauran de conservar-se a una temperatura no pas superior als 80 C des del moment de la seua preparació fins al del seu consum; aquest període d'emmagatzemament en cap cas no podrà superar les 24 hores.  
Article sisé  
Els ous frescs utilitzats en la preparació d'aliments a què es refereix aquesta Ordre, compliran el que disposa el Reial Decret 3514/1981, de 29 de desembre i el Decret 408/75, de 7 de març.  
Article seté  
Les infraccions al que disposen els articles anteriors seran sancionades en cada cas per les autoritats competents, d'acord amb la legislació vigent i amb la prèvia instrucció del corresponent expedient administratiu.  
Primera  
DISPOSICIONS FINALS  
S'autoritza la Direcció General de Consum per a adoptar les mesures oportunes en l?execució d'aquesta Ordre.  
Segona  
Aquesta Ordre entrarà en vigor als trenta dies de la seua publicació al Diari Oficial de la Generalitat Valenciana.  
València, 18 de gener de 1990.  
El Conseller de Sanitat i Consum,   
JOAQUIN COLOMER SALA


Còpia Permalink ELI